Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban:
Paragraph Index: 1307

l) A Kuratórium kizárólagos hatáskörébe tartozik: — az SZMSZ és az annak mellékletét képező szabályzatok — ezen belül — a Közalapítvány Vagyonkezelési és Befektetési Szabályzatának és az Ügyrend elfogadása, módosítása; — az Igazgatóval munkaviszony létesítése, illetőleg annak megszüntetése, az állás betöltésére pályázat kiírása; — a gazdálkodási elvek meghatározása; — a Kuratórium munkatervének, éves gazdálkodási tervének, a Közalapítvány költségvetésének, beszámolójának és a közhasznúsági jelentésének az elfogadása; — csatlakozási kérelem elbírálása, döntés a felajánlások elfogadásáról; — a Közalapítvány tevékenységét segítő testületek (munkacsoportok) létrehozása, illetve megszüntetése, feladataik meghatározása; — a Könyvvizsgáló megbízása és felmentése; — a tanácsadó-értékelő rendszer létrehozása és az előző évi működéséről szóló beszámoló megvitatása és elfogadása; — a Közalapítvány vállalkozási tevékenységével kapcsolatos döntések.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes